Equus africanus asinus

O burro u somero  Juan Moneva y Puyol: Vocabulario de Aragón. Edición y estudio de José Luis Aliaga, Xordica Editorial, ISBN 978-84-88920-97-3, 2004, p.424Con a variant somer ( (L., 1758)) ye un mamifero domestico d'a familia d'os équidos, mes chicot y con orellas mes luengas que no os caballos. Se diz pullínCon as variants pollín, pullino y pollino. En femenín pullina. de l'animal choven, emplegando-se lo termin guaránCon a variant guarrán. ta os mastos sementals.

 Hibridación con altros equidos 
Un guarán puede cobrir fembras d'altras especies emparentatas, como una yeugua, y dar potrez hibridos viables (anque estérils). O entrecruz d'un guarán con una yeugua s'ha feito clasicament ta librar mulas (bartos u mastos cuan son masclos) que son animals muit fuertes, resistents y dócils, razón per a cual s'aconsideran animals particularment valiosos ta carreyar pesos en distancias luengas, sobre tot en terrenos de montanya u deserticos. Os mulez naixitos d'una somera cobierta con un caballo son mes chicoz y febles, por ixo se mira siempre de fer o entrecruz per a vía inversa.

Anque muito menos comuns, tamién se son aconseguitos bels ibridos de burro domestico y diversas especies de cebra, conoixitos en anglés como "zeedonks", que podría traducir-se como «ceburros». Como toz os hibridos d'equidos diferents, os hibridos d'o somer son esterils perque tota as especies d'o chenero Equus tienen numeros diferents de cromosomas, que resultan inaparellables en os hibridos. Os caballos en tienen 64 y os someros 62, producindo-se asinas hibridos (as mulas e mastos) que no en tienen si que 63, y en tenendo lo numer impar no pueden fer a segregación meyotica d'os suyos gametos y remanen esterils.

Esiste una especie (con diversas subspecies) de somers salvaches en as estepas d'Asia, ditos onagres u hemions, Equus hemionus. Una altra especie de somer que ye salvache en Africa ye l'Equus africanus, en o qui cualques investigadors son quiesto veyer o antipasau d'o somer domestico.

 Utilidat economica 

Dende las oríchens d'a historia, os somers s'han feito servir en Europa y Asia mes occidental ta porteyar cargas, estibar carros y carreyar personas. Anque no son de luent tan rapedos como os caballos, son animals mes lonchevos, o mantenimiento suyo ye menos costoso y tienen gran resistencia y achilidat cuan que os camins son deficils. Encara en l'actualidat son animals d'una gran importancia economica en países en vías de desarrollo.

Os pollins tienen una gran reputación d'estar capezutos, pero ixo se debe a la malinterpretación de belas personas sobre o suyo sentito de l'autopreservación. Ye muito deficil de forzar un somero a fer bella cosa cuan este vei que no bi n'ha de sacar treslato. Modernament, han proliferato os estudios sobre lo suyo comportamiento, anque encara son prou lemitatos. Os somers pareix que son animals aprevenitos, amigables y enchugarditos, y prou mes intelichents que no se'n heba considerato tradicionalment. Manimenos, en que s'ha ganato a suya confianza pueden estar buenos companyers de treballo y recreyo. Ante parte, se los conserva en bels países occidentals como animals de grancha y como mascotas cuan que lo suyo emplego como bestias de carga ya ye desapareixito. Tamién son bestias populars en puestos turisticos y de recreyo ta paseyar os ninos.

 Aspectos historicos 

 O burro estió lo simbolo d'o dios echipciano Ra.
 O burro estió lo simbolo d'o dios griego Dionisio.
 O somero amaneix repetidament en a Biblia ebrea.
 En l'Antiga Roma, o somero yera l'animal vinclato con Príapo, y a él s'ofreixeban somers en sacrificio perque diz que ixe dios en heba habito de matar uno en o suyo viache enta las Indias chunto con Baco per haber gosato desputar-le lo premio d'a fuerza.

 Ditos y mazadas 
«ande u no ande, o burro grande»
«fa bien a burros y te pagarán a calzs»
«dimpués de enterrar o burro, pastura y hordio»
«o burred de Vicented que s'acocha por cargale un papeled» Pedro Arnal Cavero: Refranes, Dichos, Mazadas... En El Somontano Y Montaña Oscense, Prames, 2013, ISBN 978-8483213957, p.152
«en do manda l'amo s'ata o burro» Chusé Antón Santamaría Loriente: Chiqueta comparanza de paremias oczitanas, franzesas e aragonesas, Fuellas 228-229, Consello d'a Fabla Aragonesa, 2015, ISSN 1132-8453, pp. 17-19.
«menos mal, que s'ha perdido a burra, pero ha amanecido o ramal» Fernando Sánchez Pitarch, Guillermo Tomás Faci: Replega de tradizión oral agüerana, Luenga & Fablas 10, Consello d'a Fabla Aragonesa, 2006, ISSN 1137-8328, pp. 33-61.

 Imáchens 

 Se veiga tamién 
 Equus africanus
 Equus hemionus
 Mula

Notas

Referencias

 Vinclos externos 


  El Mundo del Burro
  AEPGA; asociación hispano-portuguesa ta la protección d'o bestiar ansino
  Fuents escritas y orals sobre a simbolochia d'o somer en l'antigüedat

Africanus asinus
Categoría:Animals domesticaus